偈頌一百零二首  其九
作者：釋慧遠
朝代：宋

paragraphs: 今朝九月初一，敗葉凋零滿室。
鉢盂高挂懸崖，拄杖依前靠壁。
幾許斸山風月，且無遮箇消息。
諸祖不解提擲，久參那辨端的。
雲黯黯兮胡漢何分，風蕭蕭兮鼻孔突出。
自是捕盜無功，只管抱贓叫屈。
捉得也，捉得也，在什麽處。
晚風吹動小樓春，歸來一徑花狼藉。